Adele swaai septer by 2017-Grammy-toekenningsAdele (Foto: Chris Pizzello/Invision/AP) Die gesogte Grammy-toekennings, wat die room van die musiekbedryf vereer, is Sondag (internasionale tyd) by die Staples-sentrum in Los Angeles uitgedeel. Die Britse sangeres Adele het tydens vanjaar se 59ste Grammy-toekennings behoorlik skoonskip gemaak nadat sy met vyf beeldjies huis toe is. Sy het onder meer die toekennings vir beste album van die jaar, liedjie van die jaar, samewerking van die jaar, beste popalbum en beste pop-optrede ontvang. Die sangeres het altesaam 18 Grammys verower. Die oë was egter ook op Beyoncé wat met nege benoemings die mees benoemde kunstenaar vir die aand was. Die sangeres het egter net twee Grammys gewen, vir beste kontemporêre album en beste musiekvideo. Sy het in haar loopbaan al 22 Grammys gewen. Hulde is ook aan die oorlede sanger David Bowie gebring wat vier toekennings gewen het. Bowie het onder meer toekennings gekry vir beste rock-optrede, rock-liedjie, alternatiewe album en beste ateljee-opname. Beste algehele album van die jaar 25, Adele Beste liedjie van die jaar “Hello”, Adele Beste samewerking van die jaar “Hello”, Adele en Greg Kurstin Beste musiekvideo van die jaar “Formation”, Beyoncé David Bowie (Foto: Stephen Chernin/AP) Beste nuwe kunstenaar Chance the Rapper Beste popalbum 25, Adele Beste tradisionele popalbum Summertime: Willie Nelson Sings Gershwin, Willie Nelson Beste pop-solovertoning “Hello”, Adele Beste popgroep-optrede “Stressed Out”, Twenty One Pilots Beste country-album A Sailor’s Guide to Earth, Sturgill Simpson Beste country-solo-optrede “My Church”, Maren Morris Beste country-optrede deur ŉ groep “Jolene” [met Dolly Parton], Pentatonix Beste countryliedjie “Humble and Kind”, Lori McKenna, liriekskrywer (Tim McGraw) Bruno Mars (Foto: Matt Sayles/Invision/AP) Beste rock-album Tell Me I’m Pretty, Cage the Elephant Beste rock-liedjie “Blackstar”, David Bowie Beste rock-optrede “Blackstar”, David Bowie Beste alternatiewe album “Blackstar”, David Bowie Beste “metal”-album Dystopia, Megadeth Beste kontemporêre album Lemonade, Beyoncé Beste kletsrym-album Coloring Book, Chance the Rapper Beste kletsrym-liedjie “Hotline Bling”, Aubrey Graham & Paul Jefferies, liriekskrywers (Drake) Beste R&B-album Lalah Hathaway Live, Lalah Hathaway Beyoncé (Foto: Matt Sayles/Invision/AP) Beste R&B-liedjie “Lake By the Ocean”, Hod David & Musze, liriekskrywers (Maxwell) Best gospel-optrede/liedjie “God Provides”, Tamela Mann; Kirk Franklin, liriekskrywer Beste gospel-album Losing My Religion, Kirk Franklin Besoek die Grammy-webwerf vir ŉ volledige lys wenners.